న్యూఢిల్లీ: కశ్మీర్ సమస్య పరిష్కారానికి మూడో పక్షం జోక్యాన్ని భారత్ కోరాలని మాజీ ముఖ్యమంత్రి ఫరూఖ్ అబ్దుల్లా చేసిన ప్రకటనపై రాష్ట్ర ఉప ముఖ్యమంత్రి నిర్మల్ సింగ్ మండిపడ్డారు. రెండు నాల్కల ధోరణి మానుకోవాలని ఫరూఖ్కు ఆయన హితవు పలికారు. 'ఫరూఖ్ ప్రకటనను నేను నిర్ద్వంద్వంగా ఖండిస్తున్నాను. ఆయన చైనా గురించి మాట్లాడుతున్నారు. ఫరూక్ ముఖ్యమంత్రిగా ఉన్నప్పడు పాక్పై విరుచుకుపడ్డారు. ఇప్పుడు రెండు నాల్కల ధోరణితో మాట్లాడుతున్నారు. ప్రభుత్వంలో ఉన్నప్పుడు ఒకలాగా, ఇప్పుడు మరోలాగా మాట్లాడతారా?' అని నిర్మల్ సింగ్ నిలదీశారు. కశ్మీర్పై మధ్యవర్తిత్వానికి అమెరికా, చైనా వంటి మూడో పక్షాన్ని ఇండియా కోరాలని ఫరూక్ అబ్దుల్లా చేసిన ప్రకటన వల్ల భద్రతా దళాల నైతికస్థైర్యాన్ని దెబ్బతింటుందని, ఫరూఖ్ అబ్దుల్లా  తన వ్యాఖ్యలకు  తక్షణం క్షమాపణ చెప్పాలని డిప్యూటీ సీఎం డిమాండ్ చేశారు. ఇండియా, పాకిస్థాన్ మధ్య మధ్యవర్తిత్వం నెరపేందుకు ముందుకు వచ్చే ఇండియా మిత్రదేశాలు చాలానే ఉన్నాయని, వారిలో ఎవరినైనా భారత్ సంప్రదించవచ్చని ఫరూఖ్ శుక్రవారం సూచించారు. దీనిపై విమర్శలు వెల్లువెత్తుతున్నాయి. కశ్మీర్ సమస్య దైపాక్షిక అంశమని, తృతీయ దేశం జోక్యం అవసరం లేదని భారత్ పదేపదే స్పష్టం చేస్తోంది.
newdhilly: kashmir samasya parishkaaraaniki moodo paksham jokyanni bharat koralani maji mukhyamantri farukh abdulla chesina prakatanapai rashtra upa mukhyamantri nirmal sing mandipaddaaru. rendu naalkala dhorani maanukovaalani farukhku aayana hitavu palikaaru. 'farukh prakatananu nenu nirdvandvamgaa khandistunnanu. aayana chaina gurinchi maatlaadutunnaaru. faruk mukhyamantrigaa unnappadu paakpai viruchukupaddaaru. ippudu rendu naalkala dhoranitho maatlaadutunnaaru. prabhutvamlo unnappudu okalaagaa, ippudu marolaga matladatara?' ani nirmal sing niladeesaaru. kashmirpai madhyavartitvaaniki america, chaina vanti moodo pakshaanni india koralani faruk abdulla chesina prakatana valla bhadrata dalaala naitikasthairyaanni debbatintundani, farukh abdulla  tana vyaakhyalaku  takshanam kshamaapana cheppaalani deputy cm demand chesaru. india, pakisthan madhya madhyavartitvam nerapenduku munduku vache india mitradesaalu chalane unnaayani, vaarilo evarinainaa bharat sampradinchavacchani farukh sukravaaram suuchimchaaru. deenipai vimarsalu velluvettutunnaay. kashmir samasya daipakshika amsamani, truteeya desham jokyam avasaram ledani bharat padepade spashtam chestondi.